جە شارەکێ سنە، بانە و کامیارانی سەر بە وەرهۆرزو کوردستانی، هێزە ئەمنییەکێ ئێرانی بەردەۋامێنێ جە دەستگیرکەردەی چالاکوانە مەدەنی و ژیۋگەپارێزەکان. 
جەی بارەوە تۆڕو مافو مرۆڤو کوردستانی ئاشکراش کەرد: "جە سنە، بانە و کامیارانی تەنها جە یەک هەفتەنە هێزەکی ئیتلاعاتی ۱۲ کەسێشان دەستگیرێ کەردێنێ. دەستگیرکریێکێ کیسەی سیاو کریان سەرەشان، دەستبەندێ کریێنێ دەستشان، بێڕێزی و سوکایەتیی فرەشان پنەکریان و سەرجەمشان بریێنێ ئیدارەو ئیتلاعاتی و دەستبەرێ کریێنێ. ڕژێمو ئێران دەستگیرکریێکێش جە پارێزەری و دیدار چەنی خانەوادەی بێبەشێ کەردێنێ".
دەستگیر کریێکی بریتیێنێ جە: "ئارمانج قوربانی، به‌ختیار كه‌مانگه‌ر، مه‌هدی كانی سۆری، بارزان بابه‌كری، زانیار زه‌مران، فه‌رهاد محه‌مه‌د، فازڵ قه‌یتاسی، ڕه‌زا ئه‌سه‌دی، هادی كه‌مانگه‌ر، ڕه‌شید مونته‌زیری، عیسا فه‌یزی و حوسێن كه‌مانگه‌ر"ی و تا ئیسە چارەنۋیسشان نادریارەن.
